
Program schôdze :
1. Uctenie si pamiatky na hroboch zosnulých členov
2. Zahájenie schôdze
3. Informácie o športovom klube 
4. Diskusia
5. občerstvenie
6. Záver

     Po príjazde pred pohostinstvo ,,U Bonca,,  sme sa presunuli na cintorín a položením kytíc na hroby, zapálením kahancov, sme si zaspomínali na našich členov Stana Tomašoviča a Joja Balciráka. Po tichej spomienke sme sa premiestnili do pohostinstva ... do našej ,,tradičnej ,, zasadačky.  
     Poďakoval som prítomným členom za tichú spomienku na cintoríne a zahájil som chôdzu. Oboznámil som  členov so  situáciou v klube. Poukázal som najmä na to, že posilňovňu navštevuje veľa cvičencov, čo je dobre, ale väčšina je mimo našej obce. Cvičenci z Košolnej sú najmä mladí ľudia, alebo študenti. To som veľmi rád, ale rád by som tam videl i staršiu generáciu.. Informoval som členov, že služby v posilňovni vykonávajú  tí istí členovia klubu, čo je niekedy dosť náročné. Poprosil som aj ostatných členov, ak môžu zobrať niekedy službu, tak nech pomôžu, odbremenia tým tých členov, čo si služby berú pravidelne. Oboznámil som členov , že som požiadal o dotáciu na Úrade vlády SR a to na dva posilňovacie stroje – Príťahy v sede na chrbát ( tehličkový posil. stroj ) a Bradlá a hrazda s dopomocou ( tehličkový posil. stroj ) . Dotácia nám bola schválená vo výške 3000 €, ale rozdiel v sume musíme doplatiť z vlastných zdrojov. Sú to dva výborné posilňovacie stroje, ktoré som mal v pláne  zakúpiť už dávno , ale všetko vždy stojí na peniazoch. Toho času, už prebehli všetky náležitosti k objednávke strojov. Výberové konanie vyhrala spoločnosť KOHI a spomínané stroje sa už vyrábajú. Dodávka strojov by mala byť niekedy v polovici januára 2020. Spoločnosť DAFE, ktorá bola druhý uchádzač, nedodala ku dňu otvárania obálok kompletnú dokumentáciu. Veľmi nám v celom tomto procese pomáha OÚ, konkrétne Lea Loučková s ktorou som pri príprave tohto projektu strávil niekoľko desiatok hodín na OÚ. Členov klubu som ďalej informoval, že som zaregistroval náš klub – občianske združenie do registra poberateľov 2% na notárskom úrade, aby sme mohli poberať 2% z daní v roku 2020, nakoľko sme v roku 2019 nemohli tieto prostriedky poberať. Dôvodom bola chyba zamestnankyne banky, ktorú sa nedalo odstrániť. Pripomenul som členom, že je potrebné osloviť kamarátov, známych, alebo darovať svoje 2% nášmu OZ, nakoľko sa z týchto prostriedkov kupujú najnutnejšie veci pre klub.  Len registrácia OZ u notára  a poplatky banke vychádzajú 70 – 80 € . Obehať všetky inštitúcie k registrácii trvá najmenej týždeň.....a ďalšie poplatky.
     V diskusii sa pán Činčura spýtal, či sa nemôže zorganizovať brigáda v posilňovni a či sa nedá pozrieť na povalu starej školy, kde máme prebytočné veci z posilňovne. Brigádu sme sa dohodli zorganizovať v sobotu 30.11. s tým, kto môže, nech príde. Na povalu sa pozrieme v deň brigády. V diskusii zaznela i požiadavka, či sa nedajú doplniť do hlavnej haly v posilňovni jednoručky – ľahšie, ktoré sú vyradené v poslednej miestnosti, nakoľko nové niekedy nestačia. Sľúbil som, že sa na to pozrieme v deň brigády – teda 30.11. Marcel Dvorák mal požiadavku, či by sa nedala vybaviť ešte nejaká miestnosť na 

trénovanie bojových športov, prípadne, že by slúžila i pre ženy na kondičné gymnastické cvičenie. Sľúbil som mu, že sa o tom porozprávam so starostom obce, prípadne s poslancami OZ. 
     Po diskusii sa prítomní členovia pohostili tradičnými ,,dobrotami,, - klobáskami od Gašparíka a veterníkmi . Pitný režim bol zabezpečený cez hostinec. 
     Na záver som sa poďakoval prítomným za účasť a schôdzu som ukončil.
     Po ukončení som zvyšné veterníky a klobásky zaniesol niektorým členom klubu, ktorý sa nemohli zúčastniť výročnej členskej schôdze, ale i ľuďom, ktorých si vážim a pomáhajú nám.



                                                                                                                       Pavol Planeta
                                                                                                  Predseda predstavenstva KROTON - Košolná


Prítomní :

1. Imrich Činčura                                 ............................................
2. Mária Činčurová                            ............................................
3. Marcel Dvorák                                 ............................................
4. Ľudo  Bobok                                     ............................................
5. Bohuš Butaš                                     ............................................
6. Stano Kopúnek                                ............................................
7. Juraj Kredatus                                  ............................................
8. Pavol Planeta                                   ............................................
9. Peter Ševčík                                      ............................................
10.Viktor Antalík                                  .............................................
11. Miro Potočný                                 .............................................	



     Dňa 16.11. 2019 som sa spolu s niektorými členmi klubu  zúčastnil brigády na starom kostole. O pomoc  nás požiadal starosta obce.  Bolo potrebné odstrániť do určitej výšky starú, niekde zvlhnutú omietku vo vnútri kostola z dôvodu postupného zbavenia vlhkosti stien a celej stavby. Je to potrebné, nakoľko kostol začína chátrať a treba ho zachovať pre budúce generácie. Je predsa symbolom našej dediny. Ak budú ďalšie brigády, radi sa zúčastníme. Brigády sa zúčastnili : Viktor Antalík, Miro Potočný, Adam Kekelák, Paľo Planeta a za obec Martin Bobok.

     Dňa 30.11. 2019 sa konala plánovaná brigáda v posilňovni. Upratovalo sa pred posilňovňou – vytrhala sa zelina, osadila nová info tabuľa a pozametalo sa lístie. Vo vnútri posilňovne sme utreli prach na všetkých posilňovacích strojoch, upratala sa posledná miestnosť a presunuli sa 2 páry ľahších činiek z armwrestling miestnosti do hlavnej haly. Na povale sme pozreli, čo je tam uskladnené, no nepotešilo nás to. Sú tam len   dve náčinia, ostatné je niekde.... ,,fuč,, . Čo sa týka prevádzkovania ďalšej –vedľajšej miestnosti na bojové športy a gymnastiku, tak nie je možné ju získať, pretože obec má s týmito priestormi iné plány.                                    

